钦定古今图书集成/理学汇编/学行典/第194卷 > 刘钝
## 钦定古今图书集成/理学汇编/学行典/第194卷 > 刘钝

按《松江府志》：“刘仲礼，字用和，上海人。以《春秋》明经辟
召，至应天，遇靖难师入，不食七日而死。二世孙钝，兄
铣，永乐闲，以会计事坐法，系京师。钝婚二日，即趣装
护行。后兄思归，钝阴乞守者代之。兄归绐父母，谓弟
病道卒，父母悲哀不已。会刑部访善书者，狱吏以钝
闻，试之称善，为释其罪，而礼遣焉。比归，家人惊以为”
鬼，钝具告其故，与父母对泣。兄自愧逸去，钝亦不明
兄之绐己也。